Granum (Fluberg)

Granum gård i Fluberg er en gammel gård, et overnattingssted og krigsminneområde i Søndre Land kommune i Innlandet fylke. Gården ligger 400 meter over havet, oppe i åsen øst for Fluberg kirke med utsyn vestover mot nordre del av Randsfjorden og områdene omkring.

Historie

Det er gravrøyser i området, og gården kan være fra rundt år 800.
Tidligere gikk ferdselsåren til Gjøvik over Granum, og det har vært lensmann, skysstasjon og landhandel på gården. Dagens hovedbygning ble reist etter en brann i 1930 og drevet som pensjonat fra 1934 til 1975.

Under andre verdenskrig 1940–1945 ble huset og gården inntatt av tyske okkupasjonsstyrker. Eiendommen lå strategisk til, og tyskerne opprettet en observasjonspost som overvåket hovedveien  langs fjorden og tysk og alliert flytrafikk. De reiste et utkikkstårn ovenfor tunet, og i 1943 anla de en bunker med kanon i en fjellknaus like ved. Restene etter tyskerbunkersen og mannskapsbrakka er fortsatt en del av kulturmiljøet på gården.

Det restaurerte pensjonatet åpnet på nytt i 2017.

Referanser

Eksterne lenker
 
 Granum Gård på Facebook

Kulturminner i Søndre Land
Hoteller i Innlandet
Næringsliv i Søndre Land
Byggverk i Søndre Land
Samferdsel i Søndre Land